Չերքեզ տատմերը ամիսներ առաջ ըստ նրա փորի ձևի և ուտելիքների նախասիրության ասել էր երեխայի սեռը: Շքեղ խանութներից տուփերով կարկանդակներ, Ռուսաստանից փախած սպիտակ ռուսների բացած թոնրատնից Ապֆելշտրուդել, տնական փախլավա և տարատեսակ քաղցրավենիք... Հղիության ընթացքում ոչ մի անգամ թթու կամ աղի բան չէր ուզել Շերմին Քազանջըն: Ասում էին, որ աղի ուտելու դեպքում աղջիկ են ունենում: Եվ իսկապես, տղա ունեցավ, դժվար ժամանակներում ծնված տղա: